**Ministru kabineta noteikumu projekta**

**“Par Latvijas Republikas valdības un Igaunijas Republikas valdības nolīguma par savstarpēju palīdzību un sadarbību katastrofu novēršanā, gatavībā un reaģēšanā veselības jomā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts, pamatojoties uz Ministru kabineta 2009. gada 15. decembra noteikumu Nr. 19 “Tiesību akta projekta sākotnējās ietekmes izvērtēšanas kārtība” 5.¹ punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 217. punkts – “Stiprināsim Latvijas piederību Baltijas un Ziemeļvalstu reģionam. Latvijas interesēs ir izmantot Baltijas valstu un Baltijas un Ziemeļvalstu (NB8) sadarbības formātus un pastiprināt Eiropas Savienības sadarbību jomās, kurās ir kopīgs un tuvs politiskais redzējums. Veicināsim aktīvu Baltijas un Ziemeļvalstu reģiona sadarbību ar Lielbritāniju, Beniluksa, Višegradas valstīm un Īriju, padziļinot Baltijas valstu sadarbību gan valdības, gan parlamenta līmenī, tai skaitā lai attīstītu iespējas digitālās ekonomikas un e-pakalpojumu jomā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 23. novembrī tika parakstīts *Latvijas Republikas valdības, Igaunijas Republikas valdības un Lietuvas Republikas valdības nolīgums par sadarbību katastrofu novēršanas, gatavības un reaģēšanas jomā*, ar kuru tika aizstāti iepriekšējie divpusējie līgumi par sadarbību ārkārtējo situāciju novēršanas un likvidēšanas jomā, kas Latvijas Republikai ir noslēgti ar Igaunijas Republiku un Lietuvas Republiku. Šī nolīguma tvērums neskar sadarbību katastrofu novēršanā, gatavībā un reaģēšanā veselības jomā, tādēļ pēc Igaunijas Sociālo lietu ministrijas iniciatīvas sagatavots analogs nolīguma projekts (turpmāk – Nolīgums), kas katastrofu reaģēšanā ļauj iesaistīt neatliekamās medicīniskās palīdzības un citus veselības jomas dienestus. Baltijas valstu sadarbības veicināšana dabas katastrofu novēršanas, gatavības un reaģēšanas, krīžu vadības un civilās aizsardzības jomā (skatot veselības aprūpes aspektus) iekļauta Baltijas Asamblejas Veselības, labklājības un ģimenes lietu komitejas rekomendācijās[[1]](#footnote-1). Darbs pie Nolīguma sagatavošanas ir arī Latvijas Republikas un Igaunijas Republikas starpvaldību komisijas pārrobežu sadarbības veicināšanai darba kārtībā[[2]](#footnote-2).  Latvijā praktisko rīcību Nolīguma realizēšanā veiks Neatliekamās medicīniskās palīdzības dienests (turpmāk – NMPD), kura funkcijās cita starpā ietilpst katastrofu medicīnas sistēmas darbības plānošana un organizēšana, kā arī neatliekamās medicīniskās palīdzības nodrošināšana ārkārtas medicīniskajās situācijās. NMPD uzdevums ir plānot un koordinēt rīcību sabiedrības veselības apdraudējuma gadījumā un sabiedrības veselības ārkārtas situācijās, kā arī nodrošināt Pasaules Veselības organizācijas koordinācijas punkta funkcijas Starptautisko veselības aizsardzības noteikumu darbības jomā un Eiropas Savienības RAS-BICHAT (Bioloģiskā un ķīmiskā terorisma agrīnā brīdināšanas sistēma) sistēmas darbību un kontaktpunkta funkcijas Latvijā. Šo funkciju veikšanai NMPD ir kontaktpunkts 24/7 režīmā.  Nolīguma projektā ietverto saistību izpilde tiks nodrošināta piešķirto valsts budžeta līdzekļu ietvaros, t.i. bez papildu finansējuma piešķiršanas.  Sākotnējo Nolīguma projekta tekstu ir sagatavojusi Igaunijas Republikas Sociālo lietu ministrija, un šobrīd Nolīguma projekta teksts Latvijā ir pilnībā saskaņots veselības nozares ekspertu līmenī. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un Neatliekamās medicīniskās palīdzības dienests. |
| 4. | Cita informācija | Veselības ministrija Nolīgumā paredzēto saistību izpildi nodrošinās no piešķirtajiem valsts budžeta līdzekļiem. |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Nolīguma projektā ir ietverta atsauce uz  Starptautiskajiem veselības aizsardzības noteikumiem (2005) un Eiropas Savienības dalībvalstu saistībām saskaņā ar Eiropas Parlamenta un Padomes 2013. gada 22.oktobra Lēmumu Nr. 1082/2013/ES un ar ko atceļ Lēmumu Nr. 2119/98/EK. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija un Neatliekamās medicīniskās palīdzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav |

Veselības ministre I.Viņķele

Pauliņš 67876024

[ludis.paulins@vm.gov.lv](mailto:ludis.paulins@vm.gov.lv)

1. <https://www.baltasam.org/images/2019/1_Sesija/2_Resol_2019_Final.pdf> [↑](#footnote-ref-1)
2. <http://www.varam.gov.lv/lat/starptautiska_sadarbiba/starpv_kom/> [↑](#footnote-ref-2)